

RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 12.03.2025. |  | Nr. DIKS-25-23-nos |

|  |
| --- |
|  |
| **Rīgas Olimpiskās dienas un Olimpiskā mēneša nolikums** | |

# **I. Vispārīgie jautājumi**

1. Nolikums nosaka kārtību, kādā Rīgā norisinās Olimpiskā diena un Olimpiskais mēnesis 2025.gadā (turpmāk kopā – Pasākums*).*
2. Pasākumu rīko ar mērķi godināt Starptautiskās Olimpiskās komitejas un Latvijas Olimpiskās komitejas (turpmāk – LOK) dibināšanas dienu.
3. Pasākuma uzdevums ir veicināt Rīgas valstspilsētas pašvaldības izglītības iestāžu (turpmāk – Iestāde) iesaistīšanos sporta aktivitātēs.

1. Pasākumu organizē Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar LOK un Iestādēm (turpmāk kopā – Organizatori). Atbildīgā persona par Pasākuma norisi ir Pārvaldes projektu koordinatore Inga Vanaga (e-pasts: inga.vanaga@riga.lv, tālr.67026842), (turpmāk – Atbildīgā persona).
2. Piedaloties Pasākumā, iesaistītās personas izsaka savu piekrišanu Organizatoriem veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/ vai video attēli var tikt publicēti Organizatoru tīmekļvietnēs, (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.

# **II. Pasākuma norises vieta un laiks, nosacījumi, dalībnieki,programma**

1. Iestādēs norisinās:
   1. Olimpiskais mēnesis no 2025.gada 25.marta līdz 2025.gada 25.aprīlim;
   2. Olimpiskā stunda – 2025.gada 25.aprīlis plkst. 09.30 (45 min., tiešsaistē);
   3. Olimpiskās dienas rīta vingrošana 2025.gada 25.aprīlī plkst. 11.00. Vingrošanas kompleksa video un tā apraksts tiks ievietoti LOK tīmekļvietnē [www.olimpiade.lv](http://www.olimpiade.lv) līdz 2025.gada 25.martam.
2. Dalība Pasākumā ir brīvprātīga.
3. Pasākums notiek saskaņā ar Iestādes izstrādāto nolikumu*,* kurā var būt iekļauti:
   1. sportiskās aktivitātes, kuras rīko Iestādes sporta organizatori, nosakot aktivitāšu veidus, vecuma grupas un vērtēšanas kritērijus;
   2. aktivitātes, kas popularizē Olimpisko kustību (tikšanās ar olimpiešiem, viktorīnas, konkursi, izstādes u.c.);
   3. zīmējumu konkurss “Mana sporta stunda” vai “ Mans jaunais/netradicionālais Olimpiskais sporta veids” pirmsskolas izglītības iestādēm un 1. – 4. klašu grupai. Darbi tiek zīmēti uz A4 formāta lapas;
   4. aktivitāšu vērtēšanas un apbalvošanas kārtība.
4. Iestādes:
   1. līdz 2025.gada 14.aprīlim (ieskaitot) iesniedz Departamentā (ar norādi I.Vanagai), Krišjāņa Valdemāra ielā 5, Rīgā, nolikuma 8.3.apakšpunktā minētā konkursa vienu labāko zīmējumu, norādot autora vārdu, uzvārdu, vecumu/klasi, izglītības iestādi, kontaktinformāciju (tālruni, e-pastu);
   2. līdz 2025.gada 12.maijam nosūta Pasākuma atskaiti (pielikums) uz e-pastu [inga.vanaga@riga.lv](mailto:inga.vanaga@riga.lv).

# **III. Pasākuma dalībnieku apbalvošana**

1. Katrs Olimpiskās dienas dalībnieks saņem Starptautiskās Olimpiskās komitejas 2025.gada Olimpiskās dienas sertifikātu.
2. Pasākuma zīmējumu konkursa uzvarētājus apbalvo ar Organizatoru speciālajām balvām.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

|  |
| --- |
| Vanaga 67026842 |